అలీషాన్ షరాఫు

అలీషాన్ షరాఫు (జననం 10 జనవరి 2003) అంతర్జాతీయ క్రికెటర్, ఆయన యునైటెడ్ అరబ్ ఎమిరేట్స్ జాతీయ క్రికెట్ జట్టు, అబుదాబి నైట్ రైడర్స్ తరపున ఇంటర్నేషనల్ లీగ్ టీ20 (ఐఎల్‌టి20) లో ఆడుతున్నాడు. 
జననం, విద్యాభాస్యం 
అలీషాన్ షరాఫు 2003 జనవరి 10న భారతదేశంలోని కేరళలోని కన్హాంగడ్‌లో జన్మించాడు. ఆయన తన బాల్య జీవితాన్ని యూఏఈలో గడిపాడు. బాల్యంలో భారతదేశంలోని కేరళకు వెళ్ళినప్పుడు క్రికెట్ పట్ల ఆసక్తి ప్రారంభమైంది, 2011 క్రికెట్ ప్రపంచ కప్‌లో భారతదేశం విజయం అతన్ని ప్రొఫెషనల్‌గా క్రికెట్ ఆడటానికి ప్రేరేపించింది. 

షరాఫు సైబర్ సెక్యూరిటీలో బ్యాచిలర్ డిగ్రీని కలిగి ఉన్నాడు.  

కెరీర్
అలీషాన్ షరాఫు 15 సంవత్సరాల వయస్సు నుండి అండర్-16, అండర్-19 స్థాయిలలో యూఏఈకి ప్రాతినిధ్యం వహించాడు. 

షరాఫు 2020లో అండర్-19 క్రికెట్ ప్రపంచ కప్ కోసం యునైటెడ్ అరబ్ ఎమిరేట్స్ జట్టులో చోటు దక్కించుకున్నాడు. ఆయన నైజీరియాతో జరిగిన ప్లేట్ సెమీ-ఫైనల్ మ్యాచ్‌లో అజేయంగా 59 పరుగులు చేసి మ్యాన్ ఆఫ్ ది మ్యాచ్‌గా నిలిచాడు. ఆయన 2020 ఫిబ్రవరి 23న ఏసీసీ వెస్ట్రన్ రీజియన్ టీ20 టోర్నమెంట్‌లో ఇరాన్‌తో జరిగిన మ్యాచ్‌లో తన ట్వంటీ20 అంతర్జాతీయ అరంగేట్రం చేశాడు.

షరాఫు డిసెంబర్ 2020లో ఎమిరేట్స్ క్రికెట్ బోర్డు ద్వారా ఏడాది పొడవునా పార్ట్-టైమ్ కాంట్రాక్ట్ పొందిన పది మంది క్రికెటర్లలో షరాఫు ఒకడు. ఆయన జనవరి 2021లో ఐర్లాండ్‌తో ఆడటానికి యూఏఈ వన్డే ఇంటర్నేషనల్ జట్టులో అతనికి చోటు లభించింది. ఆయన 2021 జనవరి 8న ఐర్లాండ్‌తో జరిగిన వన్డే మ్యాచ్‌లో అరంగేట్రం చేశాడు. అయితే మరుసటి రోజు అతనికి కోవిడ్ -19 పాజిటివ్‌గా తేలడంతో తదుపరి వన్డే మ్యాచ్ వాయిదా పడింది.  

అలీషాన్ షరాఫు జనవరి 2022లో వెస్టిండీస్‌లో జరిగే 2022 ఐసీసీ అండర్-19 క్రికెట్ ప్రపంచ కప్ కోసం యూఏఈ జట్టు కెప్టెన్‌గా ఎంపికయ్యాడు. 

అలీషాన్ షరాఫు 2024లో ట్రయల్‌లో గుర్తించబడిన తర్వాత అబుదాబి నైట్ రైడర్స్‌లో చేరాడు. 
మూలాలు

వర్గం:2003 జననాలు
వర్గం:క్రికెట్ క్రీడాకారులు
వర్గం:జీవిస్తున్న ప్రజలు